smcproject/ml-wiki-sentences huggingface dataset:
പ്രകാശത്തിന്റെ വ്യത്യസ്ത തരംഗദൈർഘ്യങ്ങൾ സസ്യങ്ങളിൽ വ്യത്യസ്ത മാറ്റങ്ങൾ സൃഷ്ടിക്കുന്നു.
ഉദാഹരണത്തിന്, റെഡ് ടു ഫാർ റെഡ് ലൈറ്റ്, നിലത്തു നിന്ന് പുറത്തുവരുന്ന തൈകളുടെ ചില്ലകളുടെ തണ്ടിന്റെ വളർച്ചയും നേരെയാക്കലും നിയന്ത്രിക്കുന്നു.
ചില പഠനങ്ങൾ പറയുന്നത് റെഡ് ടു ഫാർ റെഡ് ലൈറ്റ്, തക്കാളിയുടെ റൂട്ടിങ്ങ് മാസും മുന്തിരി ചെടികളുടെ റൂട്ടിംഗ്  ശതമാനവും വർദ്ധിപ്പിക്കുന്നു എന്നാണ്.
മറുവശത്ത്, നീലയും അൾട്രാവയലറ്റ് വെളിച്ചവും ചെടി മുളയ്ക്കുന്നതും നീളുന്നതും നിയന്ത്രിക്കുന്നു, കൂടാതെ മറ്റ് ശാരീരിക പ്രക്രിയകളായ സ്റ്റോമറ്റൽ കൺട്രോൾ , പരിസ്ഥിതി സമ്മർദ്ദത്തോടുള്ള പ്രതികരണങ്ങൾ എന്നിവ നിയന്ത്രിക്കുന്നു.
പച്ച പ്രകാശത്തെ ആഗിരണം ചെയ്യുന്ന പിഗ്മെന്റുകളുടെ അഭാവം കാരണം സസ്യങ്ങൾക്ക് പച്ച വെളിച്ചം ആവശ്യമില്ലെന്ന് ആദ്യകാലങ്ങളിൽ കരുതിയിരുന്നു.
എന്നാൽ 2004 ൽ പച്ച വെളിച്ചം സ്റ്റൊമാറ്റൽ പ്രവർത്തനത്തെയും ഇളം ചെടികളുടെ നീളം കൂട്ടുന്നതിനെയും ഇലകളുടെ വികാസത്തെയും സ്വാധീനിക്കുമെന്ന് കണ്ടെത്തി.
ദ്വിതീയ പ്ലാന്റ് മെറ്റബൊളൈറ്റുകൾ
സസ്യങ്ങൾ അവയുടെ ജൈവ രാസ പ്രക്രിയയുടെ ഭാഗമായി ഉൽ‌പാദിപ്പിക്കുന്ന രാസവസ്തുക്കളാണ് ഈ സംയുക്തങ്ങൾ.
ഇവ സസ്യങ്ങളെ ചില പ്രവർത്തനങ്ങൾ നിർവഹിക്കുന്നതിനും വിവിധ പാരിസ്ഥിതിക ഘടകങ്ങളിൽ നിന്ന് സ്വയം പരിരക്ഷിക്കുന്നതിനും സഹായിക്കുന്നു.
ഉദാഹരണത്തിന്, ആന്തോസയാനിനുകൾ, ഫ്ലേവനോയ്ഡുകൾ, കരോട്ടിനുകൾ എന്നിവ പോലുള്ള ചില മെറ്റാബോളൈറ്റുകൾ അൾട്രാവയലറ്റ് വികിരണങ്ങളിൽ നിന്നും മറ്റ് വളരെ ഉയർന്ന പ്രകാശതീവ്രതയിൽ നിന്നും സസ്യങ്ങളെ സംരക്ഷിക്കുന്നതിനായി സസ്യകോശങ്ങളിൽ അടിഞ്ഞു കൂടുന്നു.
ഫോട്ടോബയോളജിസ്റ്റുകൾ തോമസ് പാട്രിക് കൂഹിൽ, അമേരിക്കൻ സൊസൈറ്റി ഫോർ ഫോട്ടോബയോളജി മുൻ പ്രസിഡന്റ് സൂര്യപ്രകാശം മൂലമുള്ള ചർമ്മ കാൻസറിനെക്കുറിച്ച്  പഠനം നടത്തുന്ന ഹരോൾഡ് എഫ് ഇതും കാണുക പാരിസ്ഥിതിക പ്രകാശമലീനീകരണം സിർക്കാഡിയൻ റിഥത്തിൽ പ്രകാശത്തിൻ്റെ പ്രഭാവം ലൈറ്റ് തെറാപ്പി ഫോട്ടോബയോമോഡുലേഷൻ ഫോട്ടോപീരിയോഡിസം സോഷ്യോബയോളജി അവലംബം പുറം കണ്ണികൾ American Society for Photobiology European Society for Photobiology
ഫോട്ടോബൂത്ത് ഇംഗ്ലീഷ് വിലാസം https://ml.wikipedia.org/wiki/Photo_Booth Part of a series on macOS Features History Transition to Intel processors Transition to Apple silicon Architecture Built-in apps List of applications List of games Versions Rhapsody (Developer Release) Hera (Server 1.0) Kodiak (Public Beta) Cheetah (10.0) Puma (10.1) Jaguar (10.2) Panther (10.3) Tiger (10.4) Leopard (10.5) Snow Leopard (10.6) Lion (10.7) Mountain Lion (10.8) Mavericks (10.9) Yosemite (10.10) El Capitan (10.11) Sierra (10.12) High Sierra (10.13) Mojave (10.14) Catalina (10.15) Big Sur (11) Monterey (12) Ventura (13) Sonoma (14) Applications App Store Automator Books Calculator Calendar Chess Contacts Dashboard Dictionary DVD Player FaceTime Finder Game Center Grapher iTunes ( history ) Launchpad Mail Messages Music Notes Notification Center Photo Booth Podcasts Photos Preview QuickTime Reminders Safari ( version history ) Sherlock Stickies TextEdit Time Machine Utilities Activity Monitor AirPort Utility Archive Utility Audio MIDI Setup Bluetooth File Exchange ColorSync Console Crash Reporter DigitalColor Meter Directory Utility DiskImageMounter Disk Utility Font Book Grab Help Viewer Image Capture Installer Keychain Access Migration Assistant Network Utility ODBC Administrator Remote Install Mac OS X System Preferences System Information Terminal Universal Access VoiceOver Related Classic Mac OS Copland NeXTSTEP Rhapsody Darwin ക സ തി
ഐ സൈറ്റ് ക്യാമറയിൽ നിന്നോ മറ്റ് വെബ് ക്യാമുകളിൽ നിന്നോ ചിത്രവും വീഡിയോയും എടുക്കുന്നതിന് ആപ്പിൾ മാക്ഒഎസ് , ഐപാഡ്ഒഎസ്(iPadOS) എന്നീ ഓപ്പറേറ്റിംഗ് സിസ്റ്റങ്ങളിൽ പ്രവർത്തിക്കുന്ന ഒരു ചെറു സോഫ്റ്റ്വെയറാണ് ഫോട്ടോബൂത്ത് .
17 ഇഫക്ടുകൾ ഈ സോഫ്റ്റ്വെയറിലുണ്ട്.
ഡെവലപ്പർമാർക്ക് ഇഫക്ടുകൾ ഡെവലപ്പ് ചെയ്ത് ഓൺലൈനായി പങ്കുവെയ്ക്കാനുള്ള സൗകര്യമുണ്ട്.
ഫോട്ടോ ബൂത്ത് 2005 ഒക്ടോബറിൽ പുറത്തിറങ്ങി, മാക്ഒഎസ് 10 ടൈഗറിൽ പ്രവർത്തിക്കുന്ന ഒരു ബിൽറ്റ്-ഇൻ ഐ സൈറ്റ് ക്യാമറയുള്ള മാക്കിന്റോഷ് കമ്പ്യൂട്ടറുകളിൽ മാത്രമേ യഥാർത്ഥത്തിൽ ലഭ്യമായിരുന്നുള്ളൂ.
ഫോട്ടോ ബൂത്ത് ക്യാമറയിലൂടെയുള്ള കാഴ്ച തത്സമയം കാണിക്കുന്ന ഒരു പ്രിവ്യൂ ഉണ്ട്.
സേവ് ചെയ്ത ഫോട്ടോകളുടേയും വീഡിയോകളുടേയും ലഘുചിത്രങ്ങൾ വീഡിയോ പ്രിവ്യൂവിന്റെ അടിഭാഗം മറച്ചുകൊണ്ട് ഈ വിൻഡോയുടെ താഴെയായി പ്രദർശിപ്പിക്കും.
അങ്ങനെ ലഭിക്കുന്ന ലഘുചിത്രങ്ങളിൽ ക്ലിക്കുചെയ്തുകൊണ്ട് ഇവ കാണിക്കാനോ പ്ലേ ചെയ്യാനോ കഴിയും.
ഡിഫോൾട്ടായി, ഫോട്ടോ ബൂത്തിന്റെ തത്സമയ പ്രിവ്യൂവും ക്യാപ്‌ചർ ചെയ്ത ചിത്രങ്ങളും മറിക്കാനോ തിരിക്കാനോ സാധിക്കും, ഉപയോക്താവിന് കണ്ണാടിയിലേക്ക് നോക്കുന്നത് പോലുള്ള അനുഭവം ഇത് നല്കുന്നു; ഇതിന്റെ മറ്റൊരു ഓപ്ഷൻ റിവേഴ്സ് ചെയ്യാത്ത(മറിച്ചിടാത്ത) ചിത്രങ്ങൾ നൽകുന്നു.
ഇഫക്ടുകൾ സെപ്പിയ ബ്ലാക്ക് വൈറ്റ് ഗ്ലോ നോർമൽ Colored പെൻസിൽ തെർമൽ ക്യാമറ എക്സ്-റേ പോപ് ആർട്ട് മറ്റ് ഇഫക്ടുകൾ ബൾജ് ഡെൻറ് ട്വിറൽ സ്വീക്സ് മിറർ ലൈറ്റ് ട്യൂൺl ഫിഷ്ഐ സ്ട്രെച്ച് അവലംബം ↑ ↑ ↑ പുറം കണ്ണികൾ Apple's Description of the iSight and Photo Booth capabilities on the iMac Private website with more information, especially how to create your own Photo Booth effects Archived 2008-11-10 at the Wayback Machine .
ഫോട്ടോഫോബിയ ഇംഗ്ലീഷ് വിലാസം https://ml.wikipedia.org/wiki/Photophobia
പ്രകാശത്തിനോടുള്ള അസാധാരണമായ അസഹിഷ്ണുത കാണിക്കുന്ന ഒരു മെഡിക്കൽ ലക്ഷണമാണ് ഫോട്ടോഫോബിയ .
ഫോട്ടോഫോബിയയിൽ വെളിച്ചത്തിലേക്ക് നോക്കുമ്പോൾ വേദനയും അസ്വസ്ഥതയും ഉണ്ടാകും.
ഹീലിയോഫോബിയ പോലുള്ള പ്രകാശത്തെക്കുറിച്ചുള്ള യുക്തിരഹിതമായ ഭയം വിശേഷിപ്പിക്കാനും ഈ വാക്ക് ഉപയോഗിക്കാറുണ്ടെങ്കിലും യഥാർഥത്തിൽ ഇത് മറ്റ് ഫോബിയകളിൽ എന്നപോലെയുള്ള അകാരണഭീതി അല്ല.
വെളിച്ചം എന്ന് അർഥം വരുന്ന ഗ്രീക്ക് വാക്ക് φῶς (ഫോസ്), ഭയം എന്ന അർഥം വരുന്ന φόβος (ഫോബോസ്) എന്നീ വാക്കുകളിൽ നിന്നാണ് ഫോട്ടോഫോബിയ എന്ന വാക്ക് ഉണ്ടായത്.
വിഷ്വൽ സ്നോയുടെ ഒരു സാധാരണ ലക്ഷണമാണ് ഫോട്ടോഫോബിയ.
മൈഗ്രെയ്ൻ അല്ലെങ്കിൽ സീഷ്വർ ഡിസോർഡർ പോലുള്ള കഠിനമായ അല്ലെങ്കിൽ വിട്ടുമാറാത്ത ഫോട്ടോഫോബിയ ഉള്ള ഒരു വ്യക്തിക്ക് കണ്ണ് വേദന, തലവേദന , കൂടാതെ/അല്ലെങ്കിൽ കഴുത്ത് വേദന എന്നിവ മൂലം പ്രയാസങ്ങൾ അനുഭവപ്പെടും.
പ്രകാശ സ്രോതസ്സിലേക്ക് വ്യക്തി പിന്നീട് നോക്കാതിരുന്നാലും ഈ ലക്ഷണങ്ങൾ ദിവസങ്ങളോളം നിലനിൽക്കും.
സാമൂഹിക ക്രമീകരണങ്ങളിലും ജോലിസ്ഥലത്തും ഇടപഴകാനുള്ള ഒരു വ്യക്തിയുടെ കഴിവിനെ വിട്ടുമാറാത്ത ഫോട്ടോഫോബിയ പ്രതികൂലമായി ബാധിച്ചേക്കാം.
ബ്രൈറ്റ് ഓവർഹെഡ് ലൈറ്റിംഗ് ഷോപ്പിംഗിനെ വളരെ വേദനാജനകമായ അനുഭവമാക്കി മാറ്റാം, അല്ലെങ്കിൽ ജോലിസ്ഥലത്ത് രോഗിയെ ബുദ്ധിമുട്ടിലാക്കും.
ഓഫീസ് ലൈറ്റിംഗ് ജീവനക്കാരെ അവരുടെ ജോലി പൂർത്തിയാക്കാൻ അനുവദിക്കുന്നതിന് ഉദ്ദേശിച്ചുള്ളതാണ്, ഫോട്ടോഫോബിയ ഉള്ള ഒരാൾക്ക് ജോലി ചെയ്യുന്നതിൽ പ്രശ്നങ്ങൾ ഉണ്ടാവുകയും ചിലപ്പോൾ അത്തരം വ്യക്തിയെ ജോലിയിൽ നിന്ന് പിരിച്ചുവിടുകയും ചെയ്യും.
നിരന്തരമായ വേദനയിൽ ആയിരിക്കുന്നതിന്റെ ശാരീരികവും മനശാസ്ത്രപരവുമായ ഫലങ്ങൾ വേറേയും.
സഹപ്രവർത്തകർക്ക് മനസിലാക്കാൻ കഴിയാത്ത, തിളക്കമാർന്ന പ്രകാശം കൊണ്ടുണ്ടാവുന്ന ഈ പ്രശ്നം വിജയകരമായ ഒരു കരിയർ നേടുന്നതിനോ അല്ലെങ്കിൽ ഉപജീവനമാർഗ്ഗം നേടുന്നതിനോ എതിരായി മാറുന്നു.
കണ്ണ് , നാഡീവ്യൂഹം , ജനിതക അല്ലെങ്കിൽ മറ്റ് കാരണങ്ങൾ എന്നിവയുമായി ബന്ധപ്പെട്ട നിരവധി വ്യത്യസ്ത മെഡിക്കൽ അവസ്ഥകളുടെ ഫലമായി രോഗികൾക്ക് ഫോട്ടോഫോബിയ ഉണ്ടാകാം.
വിഷ്വൽ സിസ്റ്റത്തിന്റെ ഏത് ഘട്ടത്തിലും ആരംഭിക്കുന്ന പ്രകാശത്തോടുള്ള വർദ്ധിച്ച പ്രതികരണത്തിൽ ഫോട്ടോഫോബിയ പ്രത്യക്ഷപ്പെടാം: മിഡ്രിയാറ്റിക് മരുന്നുകളുടെ ഉപയോഗം മൂലം കണ്ണിലേക്ക് വളരെയധികം വെളിച്ചം പ്രവേശിക്കുന്ന അവസ്ഥകൾ.
കോർണിയൽ ഉരച്ചിലുകൾ, റെറ്റിന കേടുപാടുകൾ എന്നിവ പോലുള്ള കേടുപാടുകൾ.
പ്യൂപ്പിൾ സാധാരണഗതിയിൽ പരിമിതപ്പെടുത്താൻ കഴിയുന്നില്ലെങ്കിൽ (ഒക്കുലോമോട്ടർ നാഡിക്ക് കേടുപാടുകൾ സംഭവിക്കുന്നത്) വളരെയധികം പ്രകാശം കണ്ണിലേക്ക് പ്രവേശിക്കും.
ആൽബിനിസം കാരണം, കണ്ണുകളുടെ നിറമുള്ള ഭാഗത്ത് ( ഐറിസ് ) പിഗ്മെന്റിന്റെ അഭാവം അവയെ ഒരുവിധം അർദ്ധസുതാര്യമാക്കുന്നു.
കണ്ണിലേക്ക് പ്രവേശിക്കുന്ന പ്രകാശത്തെ പൂർണ്ണമായും തടയാൻ ഐറിസുകൾക്ക് കഴിയില്ലെന്നാണ് ഇതിനർത്ഥം.
റെറ്റിനയിലെ ഫോട്ടോറിസെപ്റ്ററുകളുടെ അമിത ഉത്തേജനം ഒപ്റ്റിക് നാഡിയിലേക്കുള്ള അമിതമായ വൈദ്യുത പ്രേരണകൾ കേന്ദ്ര നാഡീവ്യവസ്ഥയിൽ അമിതമായ പ്രതികരണം എലവേറ്റഡ് ട്രൈജമിനൽ നാഡി ടോൺ (ഇത് കണ്ണിൻ്റെ സെൻസറി നാഡി ആയതിനാൽ, എലവേറ്റഡ് ടോൺ അതിനെ റിയാക്ടീവാക്കി മാറ്റുന്നു).
എലവേറ്റഡ് ട്രൈജമിനൽ ടോൺ ഉയർന്ന സബ്സ്റ്റെൻസ് - പി ക്ക് കാരണമാകുന്നു, ഇത് ഹൈപ്പർസെൻസിറ്റിവിറ്റിക്ക് കാരണമാകുന്നു.
പലപ്പോഴും താടിയെല്ലിന്റെ തെറ്റായ ക്രമീകരണം കാരണം.
ഫോട്ടോ ഫോബിയയുടെ സാധാരണ കാരണങ്ങളിൽ ചെന്നിക്കുത്ത് മൂലമുള്ള തലവേദന, തിമിരം , ജോറൻ സിൻഡ്രോം, രൂക്ഷമല്ലാത്ത മസ്തിഷ്കത്തിന്റെ പരുക്ക് ആയ മൈൽഡ്‌ ട്രൊമാറ്റിക് ബ്രെയിൽ ഇൻജുറി (MTBI), യൂവിറ്റിസ്, കെരറ്റൈറ്റിസ് പോലെയുള്ള നേത്രരോഗങ്ങങൾ എന്നിവയുണ്ട്.
കൂടുതൽ വിപുലമായ ഒരു ലിസ്റ്റ് പിന്തുടരുന്നു: കണ്ണുമായി ബന്ധപ്പെട്ടത്
കണ്ണുമായി നേരിട്ട് ബന്ധപ്പെട്ട ഫോട്ടോഫോബിയയുടെ കാരണങ്ങൾ ഇവയാണ്: അക്രൊമാറ്റോപ്സിയ അനൈറിഡിയ ആൻ്റികോളിനെർജിക് മരുന്നുകൾ ഐറിസ് സ്പിങ്റ്റർ പേശി മരവിപ്പിക്കുന്നതിനാൽ ഫോട്ടോഫോബിയ ഉണ്ടാകാം.
അഫേകിയ ബ്ലിഫറൈറ്റിസ് ബുഫ്താൽമോസ് തിമിരം കൊളബോമ കോൺ ഡിസ്ട്രോഫി കണ്ണിൻ്റെ ജന്മനായുള്ള അപാകതകൾ വൈറൽ ചെങ്കണ്ണ് കോർണിയൽ അബറേഷൻ കോർണിയൽ ഡിസ്ട്രോഫി കോർണിയൽ അൾസർ കോർണിയൽ എപ്പിത്തീലിയത്തിൻ്റെ നാശം എക്ടോപ്പിയ ലെൻ്റിസ് Endophthalmitis കണ്ണിനെ ബാധിക്കുന്ന അസുഖങ്ങളായ കലേസിയോൺ , എപ്പിസ്ക്ലീറൈറ്റിസ് , കെരറ്റോകോണസ് , ഒപ്റ്റിക് നാഡി ഹൈപോപ്ലാസിയ ഹൈഡ്രോഫ്താൽമോസ് , അല്ലെങ്കിൽ ജന്മനായുള്ള ഗ്ലോക്കോമ ഐറൈറ്റിസ് ഐസോട്രെറ്റിനോയിൻ ഒപ്റ്റിക് ന്യൂറൈറ്റിസ് പിഗ്മമെൻ്റ് ഡിസ്പേർഷൻ സിൻഡ്രോം പ്യൂപ്പിൾ ഡൈലേഷൻ റെറ്റിനൽ ഡിറ്റാച്ച്മെൻ്റ് കോർണിയയിലും സ്ക്ലീറയിലും ഉള്ള സ്കാറുകൾ യൂവിയൈറ്റിസ് നാഡീവ്യവസ്ഥയുമായി ബന്ധപ്പെട്ടത്
ഫോട്ടോഫോബിയയ്ക്കുള്ള ന്യൂറോളജിക്കൽ കാരണങ്ങൾ ഇവയാണ്: ഓട്ടിസം സ്‌പെക്ട്രം ഡിസോർഡർ ചിയരി മാൽഫോർമേഷൻ ഡിസ്ലെക്സിയ എൻസെഫലൈറ്റിസ് മെനിഞ്ചൈറ്റിസ് ട്രൈജമിനൽ നാഡി പ്രശ്നങ്ങൾ.
പ്രോഗ്രസ്സീവ് സുപ്രാന്യൂക്ലിയർ പാൾസി സുപ്രാക്നോയിഡ് ഹെമറേജ് പോസ്റ്റീരിയർക്രേനിയൽ ഫോസ ട്യൂമർ മറ്റ് കാരണങ്ങൾ ആങ്കൈലോസിങ്ങ് സ്പൊണ്ടൈലൈറ്റിസ് ആൽബിനിസം അറിബോഫ്ലാവിനോസിസ് ബെൻസോഡയസപൈൻസ് കീമോതെറാപ്പി ചിക്കുൻഗുനിയ സിസ്റ്റിനോസിസ് ഡ്രഗ് വിത്ഡ്രോവൽ എൽഹർ-ഡാൽനോസ് സിൻഡ്രോം മോണോന്യൂക്ലിയോസിസ് ഇൻഫ്ലുവൻസ മഗ്നീഷ്യം അപര്യാപ്തത മെർക്കുറി പോയിസണിങ്ങ് മൈഗ്രേൻ റാബിസ് ടൈപ്പ് 2 തൈറോസിനീമിയ സുപ്പീരിയർ കനാൽ ഡെഹിസെൻസ് സിൻഡ്രോം ചികിത്സ
ഫോട്ടോഫോബിയ ചികിത്സയുടെ പ്രധാന ഭാഗം അടിസ്ഥാന കാരണം പരിഹരിക്കുക എന്നതാണ്.
ട്രിഗറിംഗ് ഘടകം അല്ലെങ്കിൽ അടിസ്ഥാന കാരണം തിരിച്ചറിയാനും ചികിത്സിക്കാനും കഴിയുമെങ്കിൽ, ഫോട്ടോഫോബിയ അപ്രത്യക്ഷമായേക്കാം.
യഥാർഥ കാരണം കണ്ടെത്തി അത് ഭേദമാകുന്നത് വരെ സൺ ഗ്ലാസുകൾ നിർദ്ദേശിക്കാം.
ഫോട്ടോറിഫ്രാക്റ്റീവ് കെരറ്റെക്ടമി ഇംഗ്ലീഷ് വിലാസം https://ml.wikipedia.org/wiki/Photorefractive_keratectomy
കണ്ണടകളോ കോണ്ടാക്റ്റ് ലെൻസുകളോ ഇല്ലാതെ കാഴ്ച ശക്തി മെച്ചപ്പെടുത്തുന്നതിനുള്ള ഒരു ലേസർ റിഫ്രാക്റ്റീവ് ശസ്ത്രക്രിയയാണ് ഫോട്ടോറിഫ്രാക്റ്റീവ് കെരറ്റെക്ടമി ( പിആർകെ ).
ലാസെക്കും പി‌ആർ‌കെയും, കോർണിയയുടെ മധ്യഭാഗത്തെ ആകൃതി ഒരു എക്‌സൈമർ ലേസർ ഉപയോഗിച്ച് സ്ഥിരമായി മാറ്റുന്നു.
ഈ ശസ്ത്രക്രിയയിൽ കോർണിയൽ എപിത്തീലിയത്തിന് കീഴിലുള്ള കോർണിയൽ സ്ട്രോമയിൽ നിന്ന് ചെറിയ അളവിൽ ടിഷ്യു ലേസർ ഉപയോഗിച്ച് ബാഷ്പീകരിക്കുകയാണ് ചെയ്യുന്നത്.
ഉപയോഗിക്കുന്ന ലേസറിന്റെ സവിശേഷതകളെ ആശ്രയിച്ച് ഒരു കമ്പ്യൂട്ടർ സിസ്റ്റം രോഗിയുടെ കണ്ണിന്റെ സ്ഥാനം സെക്കൻഡിൽ 60 മുതൽ 4,000 തവണ എന്ന രീതിയിൽ ട്രാക്കുചെയ്യുന്നു.
ലേസർ കൃത്യമായ രീതിയിൽ പതിപ്പിക്കാൻ ഈ ട്രാക്കിങ് സിസ്റ്റം സഹായിക്കുന്നു.
ലേസർ പ്രവർത്തിക്കിടയിൽ രോഗിയുടെ കണ്ണ് പരിധിക്ക് പുറത്തേക്ക് നീങ്ങുകയാണെങ്കിൽ, കമ്പ്യൂട്ടർ അത് തിരിച്ചറിയുകയും ലേസർ അടിക്കുന്നത് താൽക്കാലികമായി നിർത്തുകയും ചെയ്യും.
രോഗിയുടെ കണ്ണ് വീണ്ടും കേന്ദ്രീകരിച്ചതിനുശേഷം മാത്രമേ അത് പുനരാരംഭിക്കുകയുള്ളൂ.
കോർണിയയുടെ പുറം പാളിയായ എപിത്തീലിയം , കണ്ണുനീരുമായി സമ്പർക്കം പുലർത്തുന്ന മൃദുവായതും വേഗത്തിൽ വളരുന്നതുമായ ഒരു പാളിയാണ്.
ഇത് നീക്കം ചെയ്യുകയോ നഷ്ടപ്പെടുകയോ ചെയ്താലും ഏതാനും ദിവസങ്ങൾക്കുള്ളിൽ ലിംബൽ സ്റ്റെം സെല്ലുകളിൽ നിന്ന് വീണ്ടും ഉണ്ടാകും.
കോർണിയയുടെ ആഴത്തിലുള്ള പാളികൾക്ക്, എപ്പിത്തീലിയത്തിൽ നിന്ന് വിപരീതമായി പുനരുൽപ്പാദന ശേഷി വളരെ കുറവാണ്.
ആഴത്തിലുള്ള ആ പാളികളിൽ ലേസർ അല്ലെങ്കിൽ മൈക്രൊകെരറ്റോം‌ ഉപയോഗിച്ച് മാറ്റം വരുത്തിയാൽ ആ മാറ്റം സ്ഥിരമായി തുടരും.
ലാസിക് ശസ്ത്രക്രിയയിൽ നിന്ന് വിപരീതമായി പി‌ആർ‌കെയിൽ കോർണിയൽ എപിത്തീലിയം പൂർണ്ണമായി നീക്കംചെയ്ത് ശസ്ത്രക്രിയയ്ക്ക് ശേഷം പുനരുജ്ജീവിപ്പിക്കാൻ അനുവദിക്കുന്നു.
ലാസെക് പ്രാഥമിക കോർണിയൽ ടോപ്പോഗ്രാഫി പരിശോധന.
കോർണ്ണിയയിലെ  ഉയർന്ന പ്രദേശങ്ങൾക്കും ഉപരിതലത്തിലെ പൊരുത്തക്കേടുകൾക്കുമായി രോഗിയുടെ കോർണിയയെ മാപ്പ് ചെയ്യുന്നു.
ഫോട്ടോറിഫ്രാക്റ്റീവ് കെരറ്റെക്ടമിയോട് സാമ്യമുള്ള മറ്റൊരു റിഫ്രാക്റ്റീവ് ശസ്ത്രക്രിയയാണ് ലാസെക്.
ലേസർ എപ്പിത്തീലിയൽ കെരറ്റോമൈലൂസിസ് (Laser epithelial keratomileusis) എന്നതിന്റെ ചുരുക്കപ്പേരാണ് ലാസെക് (LASEK) എന്നത്.
കോർണിയയുടെ മുകളിലുള്ള എപിത്തീലിയം നീക്കം ചെയ്യുന്ന ശസ്ത്രക്രിയകൾ ആണെങ്കിലും, ലാസെക്കും പി‌ആർ‌കെയും രണ്ട് വ്യത്യസ്ത നടപടിക്രമങ്ങളാണ്.
ലാസെകിൽ കോർണിയ ഉപരിതലത്തെ അയവുള്ളതാക്കാൻ ആൽകഹോൾ ഉപയോഗിക്കുന്നു.
ശസ്ത്രക്രിയയ്ക്കിടെ സൃഷ്ടിക്കുന്ന ഫ്ലാപ്പുമായി ബന്ധപ്പെട്ട കൂടുതൽ സങ്കീർണതകൾ ഒഴിവാക്കുന്നതിനാൽ ലാസെക്കിന് ലാസിക്കിനെ അപേക്ഷിച്ച് മെച്ചങ്ങൾ ഏറെയുണ്ട്.
ശസ്ത്രക്രിയയ്ക്കുശേഷമുള്ള വരണ്ട നേത്ര ലക്ഷണങ്ങളുടെ സാധ്യതയും ഈ പ്രക്രിയ കുറയ്ക്കും.
ഒരു ശസ്ത്രക്രിയാ ഫ്ലാപ്പ് ആവശ്യമില്ലാത്ത നടപടിക്രമം കാരണം, അത്ലറ്റുകൾക്കും , ആഘാതത്തിന് സാധ്യതയുള്ള മറ്റ് വ്യക്തികൾക്കും ലാസെക് പരിഗണിക്കവുന്നതാണ്.
കോണ്ടാക്ട് ലെൻസുകൾ ധരിക്കുന്ന രോഗികൾ ഈ നടപടിക്രമത്തിന് മുമ്പായി ഒരു നിശ്ചിത സമയത്തേക്ക് ഇവ ധരിക്കുന്നത് നിർത്തേണ്ടതുണ്ട്.
ലാസിക്കിന് വിപരീതമായി കാഴ്ചയുടെ വീണ്ടെടുക്കൽ സമയം കൂടുതലാണെന്നത് ലാസെക് പോരായ്മകളിൽ ഉൾപ്പെടുന്നു.
ശസ്ത്രക്രിയയ്ക്കു ശേഷം രോഗികൾ കണ്ണിനു മുകളിൽ ബാൻഡേജ് കോണ്ടാക്ട് ലെൻസ് ധരിക്കേണ്ടതുണ്ട്, ഇത് ലാസിക് ശസ്ത്രക്രിയയ്ക്ക് ആവശ്യമില്ല.
സ്റ്റിറോയിഡ് തുള്ളി മരുന്നുകൾ ഉപയോഗിക്കേണ്ടതുണ്ട് എന്നതാണ് മറ്റൊരു പോരായ്മ.
ലാസെക്ക് നടപടിക്രമത്തിൽ കാഴ്ചയുടെ വീണ്ടെടുക്കൽ സമയം ലാസിക്കിനേക്കാൾ കൂടുതൽ ആണ്.
ലാസെക്കിനെ ലാസിക്കുമായി താരതമ്യപ്പെടുത്തുമ്പോൾ, ലാസിക്കിന് കോർണിയൽ മൂടൽ ഒഴിവാക്കി മികച്ച ഫലങ്ങൾ നൽകാൻ കഴിയും, അതേസമയം ലാസിക്കിന് ഫ്ലാപ്പ് മൂലമുള്ള സങ്കീർണതകളുണ്ട്.
ഒരു പിആർകെ അല്ലെങ്കിൽ ലാസെകിന് തിരഞ്ഞെടുക്കപ്പെടാൻ നിരവധി അടിസ്ഥാന മാനദണ്ഡങ്ങളുണ്ട്.
അതിൽ പ്രധാനപ്പെട്ടത് ഇവയാണ്.
സാധാരണ നേത്ര ആരോഗ്യം പ്രായം 18 വയസോ അതിൽ കൂടുതലോ മാറ്റമില്ലാത്ത കാഴ്ച (ആറ് മാസത്തിനുള്ളിൽ കണ്ണടയുടെ പവറിൽ മാറ്റം ഒന്നും ഉണ്ടാവരുത്).
തിരുത്തലിന് ശേഷമുള്ള കാഴ്ച 6/9 അല്ലെങ്കിൽ അതിലും മെച്ചപ്പെട്ടത് ആവണം ശസ്ത്രക്രിയ സമയത്ത് ഗർഭിണി ആയിരിക്കരുത് അപകട സാധ്യതകൾ ഉൾപ്പടെയുള്ള അന്തിമ ഫലങ്ങളെക്കുറിച്ച് പൂർണ്ണമായ ധാരണ ഉണ്ടാകണം പ്യൂപ്പിൾ വലുപ്പം  ഇരുട്ടിൽ 6 മില്ലീമീറ്റർ അല്ലെങ്കിൽ അതിൽ കുറവ് അനുയോജ്യമാണ് (എന്നാൽ ചില പുതിയ ലേസറുകൾക്ക് വലിയ പ്യൂപ്പിൾ സ്വീകാര്യമായേക്കാം) അലർജിയുടെ വിലയിരുത്തൽ
ചികിത്സയെ സങ്കീർണ്ണമാക്കുന്നതോ തടയുന്നതോ ആയ ചില സാഹചര്യങ്ങളും ഉണ്ട്.
കൊളാജൻ വാസ്കുലർ രോഗം (ഉദാ. കോർണിയ വ്രണം അല്ലെങ്കിൽ മെൽറ്റിങ്) ഒക്യുലാർ രോഗം (ഉദാ. വരണ്ട കണ്ണ്, കെരാറ്റോകോണസ് , ഗ്ലോക്കോമ ) സിസ്റ്റമിക് തകരാറുകൾ (ഉദാ. പ്രമേഹം , റൂമറ്റോയ്ഡ് ആർത്രൈറ്റിസ് ) സ്റ്റിറോയിഡുകളിൽ നിന്നുള്ള പാർശ്വഫലങ്ങളുടെ ചരിത്രം ഗ്രാനുലാർ കോർണിയൽ ഡിസ്ട്രോഫി തരം II സാധ്യമായ സങ്കീർണതകൾ
താൽക്കാലികമോ ശാശ്വതമോ ആയ ചില സങ്കീർണതകളിൽ ഇവ ഉൾപ്പെടുന്നു: വരണ്ട കണ്ണുകൾ ഉറക്കത്തിൽ ആവർത്തിച്ചുള്ള കോർണിയൽ ഇറോഷൻ നീണ്ട രോഗശാന്തി കാലയളവ് വേദന ഗ്ലെയർ , ഹാലോസ് അല്ലെങ്കിൽ സ്റ്റാർ ബർസ്റ്റ് വ്യതിയാനങ്ങൾ വർദ്ധിച്ച ഒക്കുലാർ സ്‌ട്രെയ്‌ലൈറ്റ് അണ്ടർ- അല്ലെങ്കിൽ ഓവർ കറക്ഷൻ മയോപിയയുടെ ആവർത്തനം കോർണിയ മൂടൽ വടുക്കൾ മികച്ച വിഷ്വൽ അക്വിറ്റിയിലെ കുറവ് കുറഞ്ഞ വെളിച്ചത്തിലെ കാഴ്ചക്കുറവ് വർദ്ധിച്ച സംവേദനക്ഷമത വരണ്ട കണ്ണുകൾ
മറ്റ് റിഫ്രാക്റ്റീവ് ശസ്ത്രക്രിയകളെപ്പോലെ, 'വരണ്ട കണ്ണ്' എന്ന് പൊതുവായി വിളിക്കപ്പെടുന്ന കെരട്ടോകൺജങ്ക്റ്റിവൈറ്റിസ് സിക്ക , പി‌ആർ‌കെയുടെ ഏറ്റവും സാധാരണമായ സങ്കീർണതയാണ്.
ഇത് ചിലപ്പോൾ ശാശ്വതവുമാണ്.
കൂടുതൽ മൂർച്ഛിക്കുന്ന സന്ദർഭങ്ങളിൽ, കോർണിയൽ എപിത്തീലിയൽ ഇറോഷൻ മുതൽ മുകളിലെ കൺപോള കോർണ്ണിയയോട് ഒട്ടിച്ചേരുന്ന അവസ്ഥ വരെ ഉണ്ടാവാം.
ശസ്ത്രക്രിയയ്‌ക്ക് മുമ്പും ശേഷവും ഉയർന്ന ഒമേഗ-3 ഉള്ള അനുബന്ധ പോളിഅൺസാച്ചുറേറ്റഡ് ഫാറ്റി ആസിഡുകൾ (പി.യു.എഫ്.എ) സിക്കയെ മെച്ചപ്പെടുത്തുന്നു.
ഒമേഗ-3 അടങ്ങിയ ഭക്ഷണങ്ങളിൽ ഫ്ളാക്സ്, ഫിഷ് ഓയിൽ എന്നിവ ഉൾപ്പെടുന്നു.
നടപടിക്രമത്തിന്റെ ഫലങ്ങൾ വിലയിരുത്തുന്നതിനും, മതിയായ രോഗശാന്തി ഉറപ്പാക്കുന്നതിനും ഒരു സമയം ഒരു കണ്ണിൽ മാത്രമായി പി‌ആർ‌കെ നടത്താം.
നല്ല ബൈനോക്കുലർ കാഴ്ച ആവശ്യമുള്ള പ്രവർത്തനങ്ങൾ ശസ്ത്രക്രിയകൾക്കിടയിലും, രോഗശാന്തി കാലഘട്ടങ്ങളിലും താൽക്കാലികമായി നിർത്തിവയ്‌ക്കേണ്ടി വന്നേക്കാം.
ഹാലോസ്, സ്റ്റാർബസ്റ്റുകൾ, റിഫ്രാക്റ്റീവ് പിശകുകൾ
പി‌ആർ‌കെ ശസ്ത്രക്രിയക്ക് ശേഷം ഹാലോസ്, ഗ്ലെയർ, സ്റ്റാർ ബർസ്റ്റ് എന്നിവ ഉണ്ടാകാറുണ്ട്.
ഇത് കോർണ്ണിയ ഉപരിതലത്തിലെ പ്രശ്നങ്ങൾ കൊണ്ടാണ് സംഭവിക്കുന്നത്.
ചെറിയ അബ്ളേഷൻ സോൺ ഉള്ള ശസ്ത്രക്രിയകളിൽ രാത്രി ഹാലോസ് കൂടുതലായി കാണപ്പെടുന്നു.
ലേസർ സാങ്കേതികവിദ്യയിലെ ഏറ്റവും പുതിയ മെച്ചപ്പെടുത്തലുകൾ മൂലം ശസ്ത്രക്രിയക്ക് 6 മാസത്തിനുശേഷം ഇത് വളരെ കുറവാണ്,  ചില സന്ദർഭങ്ങളിൽ ലക്ഷണങ്ങൾ ഒരു വർഷത്തിനപ്പുറം നിലനിൽക്കും.
ശസ്ത്രക്രിയക്ക് ശേഷം ഉണ്ടാകുന്ന കാഴ്ചയുടെ പ്രവചനം പൂർണ്ണമായും കൃത്യമല്ല, പ്രത്യേകിച്ചും വലിയ അളവിലുള്ള ഹ്രസ്വദൃഷ്ടി ഉള്ളവർക്ക്.
ഇത് റിഫ്രാക്റ്റീവ് പിശകിന്റെ അണ്ടർ/ഓവർ കറക്ഷന് കാരണമാകും.
1 മുതൽ 3% വരെ കേസുകളിൽ, ശസ്ത്രക്രിയക്ക് ശേഷം മികച്ച കാഴ്ചയിൽ കുറവ് സംഭവിക്കാം.
ലാസിക്കുമായി താരതമ്യം
പി‌ആർ‌കെയെയും ലാസിക്കിനെയും താരതമ്യപ്പെടുത്തിയ ഒരു ചിട്ടയായ അവലോകനത്തിൽ ലാസിക്കിന്, പിആർകെയെ അപേക്ഷിച്ച് കുറഞ്ഞ വീണ്ടെടുക്കൽ സമയവും, കുറഞ്ഞ വേദനയും ആണെന്ന് കണ്ടെത്തി.
ഒരു വർഷത്തെ കാലയളവിനു ശേഷമുള്ള ഫലങ്ങൾ പരിശോധിച്ചപ്പോൾ രണ്ട് ശസ്ത്രക്രിയകൾക്കും സമാന ഫലങ്ങളാണ് ലഭിച്ചത്.
തരങ്ങൾ ആൽകഹോൾ അസിസ്റ്റഡ് പിആർകെ ട്രാൻസ്എപ്പിത്തീലിയൽ പി‌ആർ‌കെ (ട്രാൻസ്‌പി‌ആർ‌കെ) എഎസ്എ (അഡ്വാൻസ്ഡ് സർഫസ് അബ്ളേഷൻ) ലാസെക് എം-ലാസെക്: ശസ്ത്രക്രിയാനന്തര മൂടൽ കുറയ്ക്കുന്നതിനുള്ള ശ്രമത്തിൽ മൈറ്റോമൈസിൻ ഉപയോഗിക്കുന്നു.
പക്ഷെ ഇതിന്റെ ഫലപ്രാപ്തി സംശയകരമാണ്.
അതേപോലെ ദീർഘകാല പാർശ്വഫലങ്ങളും അജ്ഞാതമാണ്.
ആദ്യത്തെ പി‌ആർ‌കെ നടപടിക്രമം 1987 ൽ ഡോ. തിയോ സെയ്‌ലർ നടത്തി.
ലാസെകിന് സമാനമായ ആദ്യത്തെ നടപടിക്രമം 1996 ൽ മസാച്ചുസെറ്റ്സ് ഐ, ഇയർ ഇൻഫർമറിയിൽ നേത്രരോഗവിദഗ്ദ്ധനും റിഫ്രാക്റ്റീവ് സർജനുമായ ദിമിത്രി അസർ നടത്തി.
പുതിയ ശസ്ത്രക്രിയാ സാങ്കേതികതയെക്കുറിച്ച് ആദ്യമായി ശാസ്ത്രീയ ലേഖനം എഴുതിയത് 1998-ൽ, ഇറ്റാലിയൻ സർജനായ ഡോ. മാസിമോ കാമെലിൻ ആണ്.
അതിലാണ് ലേസർ എപ്പിത്തീലിയൽ കെരാറ്റോമിലൂസിസിന് ലാസെക് എന്ന പദം ആദ്യമായി ഉപയോഗിച്ചത്.
പരാമർശങ്ങൾ പുറത്തേക്കുള്ള കണ്ണികൾ ഫിലിപ്പൈൻസിലെ ക്യൂസോൺ സിറ്റിയിലെ സെന്റ് ലൂക്ക്സ് ഇന്റർനാഷണൽ ഐ ഇൻസ്റ്റിറ്റ്യൂട്ടിൽ പി‌ആർ‌കെ ശസ്ത്രക്രിയ (കോർണിയൽ സ്കാർ ഉള്ള) വീഡിയോ
ഫോട്ടോറിയലിസം ഇംഗ്ലീഷ് വിലാസം https://ml.wikipedia.org/wiki/Photorealism
ഒരു ഛായാപടം സൂക്ഷ്മമായി നിരീക്ഷിച്ച ശേഷം അതിലുള്ള ഉള്ളടക്കം അതേപടി മറ്റൊരു മാധ്യമത്തിലേക്ക് പകർത്തുന്നതിനാണ് ഫോട്ടോറിയലിസം എന്ന് പറയുന്നത്.
1960- 70 കാലഘട്ടത്തിൽ അമേരിക്കയിലാണ് ഫോട്ടോറിയലിസം പ്രചാരത്തിൽ വന്നത്.
ഫോട്ടോഗ്രാഫുകൾ നോക്കി ചിത്രങ്ങൾ വരയ്ക്കുന്ന കലയാണ് 1970-ൽ ഫോട്ടോറിയലിസം എന്നറിയപ്പെട്ടിരുന്നത്.
പിന്നീട്, ഏതൊരു മാധ്യമത്തിലും ഛായാപടങ്ങൾ പുനഃസൃഷ്ടിക്കുന്നതിനെ ഫോട്ടോറിയലിസം എന്ന് വിളിക്കാൻ തുടങ്ങി.
ഫോട്ടോറിയലിസം ഉടലെടുക്കുന്നത് 1960-70 കാലഘട്ടത്തിലാണ്.
ഇതേ കാലഘട്ടത്തിലാണ് ക്യാമറകൾ ജനപ്രിയമായതും.
ചിത്രങ്ങളെക്കാൽ മുന്തിയ കലാരൂപം ഫോട്ടോഗ്രഫി ആണെന്ന വിശ്വാസം അക്കാലത്തെ പൊതുബോധത്തിലുണ്ടായിരുന്നു.
ഛായാചിത്രത്തിന്റെ സഹായത്തോടുകൂടി ചുവർചിത്രങ്ങൾ വരയ്ക്കുന്നത് കലാപ്രതിഭ കുറഞ്ഞ ചിത്രകാരാണെന്ന വിശ്വാസം അന്നുണ്ടായിരുന്നു.
ഇതിനാൽ ഫോട്ടോറിയലിസത്തിന് താരതമ്യേന കുറച്ച് പ്രചാരം മാത്രമേ ലഭിച്ചുള്ളൂ.
പ്രമുഖ ഫോട്ടോറിയലിസ്റ്റുകൾ
ജോൺ ബയ്ഡർ, റാൾഫ് ഗോയിൻസ്, ജോൺ സാൾട്ട്, ചാൾസ് ബെൽ എന്നിവരാണ് മുൻ നിര  ഫോട്ടോറിയലിസ്റ്റുകൾ.
അവലംബം ↑ Lindey, Christine 'Superrealist Painting and Sculpture, William Morrow and Company, New York, 1980, pp. 27-33.
↑ Chase, Linda, Photorealism at the Millennium, The Not-So-Innocent Eye: Photorealism in Context.
Harry N. Abrams, Inc.  New York, 2002.
pp 14-15.
ഫോട്ടോറിസെപ്റ്റർ കോശങ്ങൾ ഇംഗ്ലീഷ് വിലാസം https://ml.wikipedia.org/wiki/Photoreceptor_cell
റെറ്റിനയിൽ കാണപ്പെടുന്ന, വിഷ്വൽ ഫോട്ടോട്രാൻസ്ഡക്ഷന് സഹായിക്കുന്ന പ്രത്യേക തരം ന്യൂറോഎപിത്തീലിയൽ കോശങ്ങളാണ് ഫോട്ടൊറിസെപ്റ്റർ കോശങ്ങൾ അല്ലെങ്കിൽ പ്രകാശഗ്രാഹീ കോശങ്ങൾ എന്ന് അറിയപ്പെടുന്നത്.
പ്രകാശത്തെ (ദൃശ്യമാകുന്ന വൈദ്യുതകാന്തിക വികിരണം ) സിഗ്നലുകളാക്കി മാറ്റുന്നു എന്നതാണ് ഫോട്ടോസെസെപ്റ്ററുകളുടെ വലിയ ജൈവിക പ്രാധാന്യം.
കൂടുതൽ വ്യക്തമായി പറഞ്ഞാൽ, സെല്ലിലെ ഫോട്ടോറിസെപ്റ്റർ പ്രോട്ടീനുകൾ ഫോട്ടോണുകളെ ആഗിരണം ചെയ്യുന്നു, ഇത് സെല്ലിന്റെ മെംബ്രൻ പൊട്ടെൻഷ്യലുകളിൽ മാറ്റം വരുത്തുന്നു.
സസ്തനികളുടെ കണ്ണുകളിൽ നിലവിൽ റോഡുകൾ , കോണുകൾ , ഫോട്ടോസെൻസിറ്റീവ് റെറ്റിന ഗാംഗ്ലിയൻ സെല്ലുകൾ എന്നിങ്ങനെ മൂന്ന് തരം ഫോട്ടോറിസെപ്റ്റർ സെല്ലുകളുണ്ട്.
രണ്ട് ക്ലാസിക് ഫോട്ടോറെസെപ്റ്റർ സെല്ലുകൾ റോഡുകളും കോണുകളുമാണ്, ഇവ രണ്ടും വിഷ്വൽ സിസ്റ്റത്തിൻറെ ഭാഗമായി ദൃശ്യ ലോകത്തിനെ കാഴ്ച എന്ന അനുഭവമാക്കി മാറ്റാൻ സഹായിക്കുന്നു.
റോഡുകൾ കോണുകളേക്കാൾ ഇടുങ്ങിയതും റെറ്റിനയിലുടനീളം വ്യത്യസ്തമായി വിതരണം ചെയ്യപ്പെടുന്നതുമാണ്, എന്നാൽ ഫോട്ടോ ട്രാൻസ്ഡക്ഷനെ പിന്തുണയ്ക്കുന്ന ഓരോ രാസ പ്രക്രിയയും ഇവയ്ക്ക് സമാനമാണ്.
1990 കളിൽ ഫോട്ടോസെൻസിറ്റീവ് റെറ്റിന ഗാംഗ്ലിയൻ സെല്ലുകൾ എന്ന മൂന്നാം തരം ഫോട്ടോറിസെപ്റ്റർ സെൽ സസ്തനികളിൽ കണ്ടെത്തി.
ഈ സെല്ലുകൾ കാഴ്ചയ്ക്ക് നേരിട്ട് സംഭാവന നൽകുന്നില്ല, പക്ഷേ ഇവ സിർകാഡിയൻ റിഥങ്ങളെയും പ്യൂപ്പിളറി റിഫ്ലെക്സിനെയും പിന്തുണയ്ക്കുമെന്ന് കരുതപ്പെടുന്നു.
റോഡുകളും കോണുകളും തമ്മിൽ വലിയ പ്രവർത്തനപരമായ വ്യത്യാസങ്ങളുണ്ട്.
റോഡ് കോശങ്ങൾ അങ്ങേയറ്റം സെൻ‌സിറ്റീവ് ആണ്, അവ ഒരൊറ്റ ഫോട്ടോൺ ഉപയോഗിച്ച് പോലും പ്രവർത്തനക്ഷമമാക്കാം.
അതു കൊണ്ടു തന്നെ വളരെ കുറഞ്ഞ അളവിലുള്ള പ്രകാശത്തിലെ കാഴ്ച റോഡ് സിഗ്നലിനെ മാത്രം അടിസ്ഥാനമാക്കിയുള്ളതാണ്.
ഒരു സിഗ്നൽ നിർമ്മിക്കുന്നതിന് കോണുകൾക്ക് കൂടുതൽ തിളക്കമുള്ള പ്രകാശം ആവശ്യമാണ് (അതായത്, ധാരാളം ഫോട്ടോണുകൾ).
മനുഷ്യരിൽ, മൂന്ന് വ്യത്യസ്ത തരം കോൺ സെല്ലുകളുണ്ട്, വ്യത്യസ്ത തരംഗദൈർഘ്യങ്ങളുടെ പ്രകാശത്തോടുള്ള പ്രതികരണരീതിയാൽ ഇത് വേർതിരിച്ചിരിക്കുന്നു.
ഈ മൂന്ന് വ്യത്യസ്ത സിഗ്നലുകളിൽ നിന്ന് വർണ്ണ  ദർശനവും സാധ്യമാകുന്നു.
കുറഞ്ഞ പ്രകാശ തലങ്ങളിൽ നിറങ്ങൾ കാണാൻ കഴിയാത്തത്  അപ്പോൾ റോഡ് കോശങ്ങളാണ് കാഴ്ചയ്ക്ക് വേണ്ടി പ്രവർത്തിക്കുന്നത് എന്നതിനാലാണ്.
മൂന്ന് തരത്തിലുള്ള കോൺ സെൽ ഷോട്ട് (ഹ്രസ്വ), മീഡിയം (ഇടത്തരം), ലോങ്ങ് (ദൈർഘ്യമുള്ള) തരംഗദൈർഘ്യങ്ങളുടെ പ്രകാശത്തോട് പ്രതികരിക്കുന്നു, അതിനാൽ അവയെ യഥാക്രമം എസ്-കോൺ, എം-കോൺ, എൽ-കോൺസ് എന്നും വിളിക്കുന്നു.
പ്രിൻസിപ്പിൾ ഓഫ് യൂണിവേരിയൻസിന് അനുസൃതമായി, സെല്ലിന്റെ ഫയറിംഗ്, ആഗിരണം ചെയ്യപ്പെടുന്ന ഫോട്ടോണുകളുടെ എണ്ണത്തെ മാത്രം ആശ്രയിച്ചിരിക്കുന്നു.
മൂന്ന് തരം കോൺ സെല്ലുകളുടെ വ്യത്യസ്ത പ്രതികരണങ്ങൾ നിർണ്ണയിക്കുന്നത് അവയുടെ ഫോട്ടോറിസെപ്റ്റർ പ്രോട്ടീനുകൾ ആഗീരണം ചെയ്യുന്ന വ്യത്യസ്ത തരംഗദൈർഘ്യങ്ങളെ അനുസരിച്ചാണ്.
ഉദാഹരണത്തിന്, ഒരു എൽ കോൺ സെല്ലിൽ പ്രകാശത്തിന്റെ നീണ്ട തരംഗദൈർഘ്യങ്ങളെ കൂടുതൽ എളുപ്പത്തിൽ ആഗിരണം ചെയ്യുന്ന (അതായത് "ചുവപ്പ്") ഫോട്ടോറിസെപ്റ്റർ പ്രോട്ടീൻ അടങ്ങിയിരിക്കുന്നു.
ഹ്രസ്വമായ തരംഗദൈർഘ്യമുള്ള പ്രകാശത്തിനും ഒരു എൽ കോൺ സെല്ലിൽ നിന്ന് സമാന പ്രതികരണം സൃഷ്ടിക്കാൻ സാധിക്കും, പക്ഷേ അങ്ങനെ ചെയ്യാൻ ഇത് കൂടുതൽ തിളക്കമുള്ളതായിരിക്കണം.
മനുഷ്യ റെറ്റിനയിൽ ഏകദേശം 120 ദശലക്ഷം റോഡ് കോശങ്ങളും 6 ദശലക്ഷം കോൺ കോശങ്ങളും അടങ്ങിയിരിക്കുന്നു.
റോഡുകളുടെയും കോണുകളുടെയും എണ്ണവും അവ തമ്മിലുള്ള അനുപാതവും സ്പീഷിസുകൾക്കിടയിൽ വ്യത്യാസപ്പെടുന്നു, ഇത് ഒരു മൃഗം പ്രാഥമികമായി ദിവാജീവിയാണോ നിശാജീവിയാണോ എന്നതിനെ ആശ്രയിച്ചിരിക്കും.
ടൌണി മൂങ്ങ പോലെയുള്ള ചില നിശാ ജീവികൾക്കും റെറ്റിനയിൽ വളരെയധികം റോഡ് കോശങ്ങൾ ഉണ്ട് മനുഷ്യ വിഷ്വൽ സിസ്റ്റത്തിൽ, ഫോട്ടോസെൻസിറ്റീവ് റോഡുകൾക്കും കോണുകൾക്കും പുറമേ, ഏകദേശം 2.4 ദശലക്ഷം മുതൽ 3 ദശലക്ഷം ഗാംഗ്ലിയൻ സെല്ലുകളുണ്ട് , അവയിൽ 1 മുതൽ 2% വരെ ഫോട്ടോസെൻസിറ്റീവ് ആണ്.
ഗാംഗ്ലിയൻ കോശങ്ങളുടെ ആക്സോണുകൾ രണ്ട് ഒപ്റ്റിക് ഞരമ്പുകളായി മാറുന്നു .
റെറ്റിനൽ മൊസൈക് എന്നറിയപ്പെടുന്ന ക്രമരഹിതമായതും എന്നാൽ ഏകദേശം ഷഡ്ഭുജാകൃതിയിലുള്ളതുമായ ഗ്രിഡിലാണ് ഫോട്ടോസെസെപ്റ്റർ സെല്ലുകൾ ക്രമീകരിച്ചിരിക്കുന്നത്.
സസ്തനികളല്ലാത്ത കശേരുക്കളിൽ പൈനൽ, പാരാപൈനൽ ഗ്രന്ഥികൾ ഫോട്ടോറിസെപ്റ്റീവ് ആണ്.
പക്ഷികൾക്ക് ഫോട്ടോ ആക്റ്റീവ് സെറിബ്രോസ്പൈനൽ ഫ്ലൂയിഡ് (സി‌എസ്‌എഫ്) ഉണ്ട് - അത് കണ്ണുകളിൽ നിന്നോ ന്യൂറോ ട്രാൻസ്മിറ്ററുകളിൽ നിന്നോ ഇൻപുട്ടിന്റെ അഭാവത്തിൽ  പാരവെൻട്രിക്കുലാർ അവയവത്തിനുള്ളിൽ പ്രകാശത്തോട് പ്രതികരിക്കുന്ന ന്യൂറോണുകളെ ബന്ധിപ്പിക്കുന്നു.
പ്രാണികൾ , മോളസ്കുകൾ തുടങ്ങിയ  ജീവജാലങ്ങളിലെ ഫോട്ടോറിസെപ്റ്ററുകൾ അവയുടെ രൂപാന്തരീകരണത്തിലും അവയുടെ അടിസ്ഥാന ജൈവ രാസ പാതയിലും വ്യത്യസ്തമാണ്.
ഈ ലേഖനം മനുഷ്യ ഫോട്ടോറിസെപ്റ്ററുകളെ വിവരിക്കുന്നു.
റെറ്റിനയുടെ ഏറ്റവും പുറം പാളിയിൽ റോഡ്, കോൺ ഫോട്ടോറിസെപ്റ്ററുകൾ കാണപ്പെടുന്നു; അവ രണ്ടും ഒരേ അടിസ്ഥാന ഘടനയുള്ളവയാണ്.
വിഷ്വൽ ഫീൽഡിനോട് ഏറ്റവും അടുത്തത് (തലച്ചോറിൽ നിന്ന് ഏറ്റവും അകലെയുള്ളത്) ആക്സൺ ടെർമിനലാണ്, ഇത് ഗ്ലൂട്ടാമേറ്റ് എന്ന ന്യൂറോ ട്രാൻസ്മിറ്റർ ബൈപോളാർ സെല്ലുകളിലേക്ക് വിടുന്നു .
സെല്ലിന്റെ അവയവങ്ങൾ അടങ്ങിയിരിക്കുന്ന സെൽ ബോഡിയാണ് അതു കഴിഞ്ഞ്വരുന്നത്.
അതിനും ശേഷം മൈറ്റോകോൺ‌ഡ്രിയ നിറഞ്ഞ സെല്ലിന്റെ പ്രത്യേക ഭാഗമായ ആന്തരിക സെഗ്‌മെൻറ് ഉള്ളത്.
സോഡിയം-പൊട്ടാസ്യം പമ്പിന് എടിപി (ഊർജ്ജം) നൽകുക എന്നതാണ് ആന്തരിക വിഭാഗത്തിന്റെ പ്രധാന പ്രവർത്തനം.
അവസാനമായി, തലച്ചോറിനോട് ഏറ്റവും അടുത്തത് (കാഴ്ചയുടെ മണ്ഡലത്തിൽ നിന്ന് ഏറ്റവും അകലെയാണ്) പ്രകാശത്തെ ആഗിരണം ചെയ്യുന്ന ഫോട്ടോറിസെപ്റ്ററിന്റെ ഭാഗമായ ബാഹ്യഭാഗമാണ്.
ഔട്ടർ സെഗ്‌മെന്റുകൾ യഥാർത്ഥത്തിൽ പരിഷ്‌ക്കരിച്ച സിലിയ , ഓപ്‌സിൻ നിറച്ച ഡിസ്കുകൾ, ഫോട്ടോണുകളെ ആഗിരണം ചെയ്യുന്ന തന്മാത്ര, വോൾട്ടേജ്-ഗേറ്റഡ് സോഡിയം ചാനലുകൾ എന്നിവ ഉൾക്കൊള്ളുന്നു .
മെംബ്രേനസ് ഫോട്ടോറിസെപ്റ്റർ പ്രോട്ടീൻ ഓപ്‌സിനിൽ , റെറ്റിനൽ എന്ന പിഗ്മെന്റ് തന്മാത്ര അടങ്ങിയിരിക്കുന്നു.
റോഡ് കോശങ്ങളിൽ ഇവ രണ്ടും കൂടി റോഡോപ്സിൻ എന്ന് വിളിക്കുന്നു.
കോൺ സെല്ലുകളിൽ വ്യത്യസ്ത തരം ഓപ്‌സിനുകൾ റെറ്റിനലുമായി സംയോജിച്ച് ഫോട്ടോപ്സിനുകൾ എന്നറിയപ്പെടുന്ന പിഗ്മെന്റുകൾ ഉണ്ടാകുന്നു.
കോണുകളിലെ മൂന്ന് വ്യത്യസ്ത തരം ഫോട്ടോപ്സിനുകൾ ലൈറ്റ് ഫ്രീക്വൻസിയുടെ വ്യത്യസ്ത ശ്രേണികളോട് പ്രതികരിക്കുന്നു, ഇത് വിഷ്വൽ സിസ്റ്റത്തെ നിറം തിരിച്ചറിയാൻ സഹായിക്കുന്നു.
ഫോട്ടോറെസെപ്റ്റർ സെല്ലിന്റെ പ്രവർത്തനം, ഫോട്ടോണിന്റെ പ്രകാശ ഊർജ്ജത്തെ നാഡീവ്യവസ്ഥയുമായി ആശയവിനിമയം നടത്തുന്നതും ജീവജാലത്തിന് എളുപ്പത്തിൽ ഉപയോഗിക്കാവുന്നതുമായ ഒരു രൂപമാക്കി മാറ്റുക എന്നതാണ്: ഈ പരിവർത്തനത്തെ സിഗ്നൽ ട്രാൻസ്‌ഡക്ഷൻ എന്ന് വിളിക്കുന്നു.
റെറ്റിനയിലെ ആന്തരികമായ ഫോട്ടോസെൻസിറ്റീവ് ഗാംഗ്ലിയൺ സെല്ലുകളിൽ കാണപ്പെടുന്ന ഓപ്‌സിനെ മെലനോപ്സിൻ എന്ന് വിളിക്കുന്നു.
തലച്ചോറിന്റെയും ശരീരത്തിന്റെയും പ്രകാശത്തിന്റെ സാന്നിധ്യത്തോടുള്ള സിർകാഡിയൻ റിഥങ്ങളുടെ നിയന്ത്രണം, പ്യൂപ്പിളറി റിഫ്ലെക്സ്, പ്രകാശത്തോടുള്ള മറ്റ് നോൺ-വിഷ്വൽ പ്രതികരണങ്ങൾ എന്നിവയിൽ ഈ കോശങ്ങൾ ഉൾപ്പെടുന്നു.
മെലനോപ്സിന് പ്രവർത്തനപരമായി അകശേരുകികളിലെ ഓപ്‌സിനുകളോട് സാമ്യമുണ്ട്.
പ്രകാശം മെലനോപ്സിൻ സിഗ്നലിംഗ് സിസ്റ്റത്തെ സജീവമാക്കുമ്പോൾ, മെലനോപ്സിൻ അടങ്ങിയ ഗാംഗ്ലിയൻ സെല്ലുകൾ നാഡീ പ്രേരണകളെ അവയുടെ ആക്സോണുകളിലൂടെ നിർദ്ദിഷ്ട മസ്തിഷ്ക ലക്ഷ്യങ്ങളിലേക്ക് പുറന്തള്ളുന്നു.